**NOTA DE FUNDAMENTARE**

**la proiectul hotărârii Guvernului pentru aprobarea Graficului controalelor planificate asupra activității rezidenților parcurilor industriale pentru anul 2025**

|  |
| --- |
| **1. Denumirea sau numele autorului și, după caz, a/al participanților la elaborarea proiectului actului normativ** |
|  Proiectul a fost elaborat de către Ministerul Dezvoltării Economice și Digitalizării |
| **2. Condițiile ce au impus elaborarea proiectului actului normativ** |
| 2.1. Temeiul legal sau, după caz, sursa proiectului actului normativ |
| Drept temei pentru elaborarea acestui proiect a servit lit. f), alin. (1), art. 12 din Legea nr.182/2010 cu privire la parcurile industriale, care prevede că în vederea optimizării controalelor de stat asupra activității rezidenților parcurilor industriale, anual la propunerea organelor de control se aprobă graficul controalelor de stat anuale planificate prin hotărâre de Guvern. |
| 2.2. Descrierea situației actuale și a problemelor care impun intervenția, inclusiv a cadrului normativ aplicabil și a deficiențelor/lacunelor normative |
| Anul curent până la elaborarea proiectului hotărârii de Guvern, urmare a evaluării riscurilor celor cca. 126 agenți economici, rezidenți ai parcurilor industriale, două Organe de control și anume Agenția Națională pentru Siguranța Alimentelor și Inspectoratul pentru Protecția Mediului au solicitat supunerea controlului pe parcursul anului 2025 a 2 agenți economici din cadrul Parcului Industrial „Edineț”. |
| **3. Obiectivele urmărite și soluțiile propuse** |
| 3.1. Principalele prevederi ale proiectului și evidențierea elementelor noi |
| 3.2. Opțiunile alternative analizate și motivele pentru care acestea nu au fost luate în considerare |
|  Proiectul hotărârii nominalizat prevede Graficul controalelor planificate asupra activității rezidenților parcurilor industriale pentru anul 2025, elaborat în baza propunerilor autorităților cu funcții de control, care au prezentat până la data de 1 noiembrie propuneri cu privire la rezidenții parcurilor industriale ce urmează a fi supuși controlului în anul următor (lit. f), alin. (1), art. 12 din Legea nr.182/2010). Graficul cuprinde în sine lista rezidenților și organelor de control cu specificarea perioadei supunerii controlului și a gradului de risc stabilit conform Metodologiei controlului de stat asupra activității de întreprinzător în baza analizei riscurilor aferent domeniilor de competență a organului cu funcții de control.În conformitate cu art. 111 al Legii nr. 160/2011 privind reglementarea prin autorizare a activității de întreprinzător, organul de control este obligat să efectueze controalele în corespundere cu prevederile Legii nr. 131/2012 privind controlul de stat asupra activității de întreprinzător și să includă controlul în planul comun de control pentru perioada următoare cu luarea în considerare a gradului de risc stabilit în dependență de particularitățile obiectului controlului, persoanelor supuse controlului și ale raporturilor anterioare cu organul de control (data efectuării ultimului control, încălcări anterioare). În această ordine de idei, de către organele de control au fost identificate riscurile la rezidenții parcurilor industriale în privința aspectelor ce țin de competența sa în corespundere cu Metodologia privind controlul de stat asupra activității de întreprinzător, elaborată și aprobată de Guvern pentru fiecare domeniu de control. |
| **4. Analiza impactului de reglementare**  |
| 4.1. Impactul asupra sectorului public |
| Proiectul nu are impact asupra sectorului public |
| 4.2. Impactul financiar și argumentarea costurilor estimative |
| Realizarea proiectului dat nu implică cheltuieli bugetare și nebugetare |
| 4.3. Impactul asupra sectorului privat |
| Proiectul dat va avea un impact pozitiv asupra sectorului privat, deoarece Organele de control vor efectua controale comune cu specificarea perioadei supunerii controlului, optimizarea controalelor reprezentând o facilitate acordată rezidenților parcurilor industriale în conformitate cu lit. f), alin. (1), art. 12 din Legea nr.182/2010. |
| 4.4. Impactul social4.4.1. Impactul asupra datelor cu caracter personal4.4.2. Impactul asupra echității și egalității de gen |
| Nu este aplicabil |
| 4.5. Impactul asupra mediului |
| Nu este aplicabil |
| 4.6. Alte impacturi și informații relevante |
|  Nu este aplicabil |
| **5. Compatibilitatea proiectului actului normativ cu legislația UE**  |
| 5.1. Măsuri normative necesare pentru transpunerea actelor juridice ale UE în legislația națională |
| 5.2. Măsuri normative care urmăresc crearea cadrului juridic intern necesar pentru implementarea legislației UE |
|  Prezentul proiect de act normativ nu contravine legislației Uniunii Europene |
| **6. Avizarea și consultarea publică a proiectului actului normativ** |
|  Întru respectarea prevederilor Legii nr. 239/2008 privind transparența în procesul decizional, proiectul a fost plasat pe pagina web oficială a Ministerului Dezvoltării Economice și Digitalizării la compartimentul /transparența decizională/ și [https://particip.gov.md/ro/document/stages/\*/13434](https://particip.gov.md/ro/document/stages/%2A/13434) la data de 04.11.2024.După înregistrarea la Cancelaria de Stat proiectul va fi plasat spre consultări publice pe pagina web oficială a ministerului și http://particip.gov.md/. |
| **7. Concluziile expertizelor** |
| Prezentul proiect va fi supus expertizei anticorupție conform art. 36 din Legea nr.100/2017 cu privire la actele normative.Proiectul va fi supus expertizei juridice de către Ministerul Justiției conform art. 37 din Legea nr.100/2017 cu privire la actele normative. |
| **8. Modul de încorporare a actului în cadrul normativ existent** |
|  Punerea în aplicare a prevederilor proiectului în cauză nu necesită modificarea sau abrogarea altor acte normative |
| **9. Măsurile necesare pentru implementarea prevederilor proiectului actului normativ** |
|  Întru implementarea prevederilor proiectului actului normativ, în anul 2025 vor fi efectuate controale comune a Organelor de control cu respectarea perioadei supunerii controlului și obiectul supus controlului. |

**Secretar de stat** **Viorel GARAZ**